**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՄԹՆՈԼՈՐՏԱՅԻՆ ՕԴԻ ՊԱՀՊԱՆՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1․ «**Մթնոլորտային օդի պահպանության մասին**»** 1994թվականի հոկտեմբերի 11-իՀՕ-121օրենքի (այսուհետ՝ Օրենք) 1-ին հոդվածի 1-ին մասը լրացնել հետևյալ բովանդակությամբ 3-րդ կետով․

«3) ջերմոցային գազերի արտանետման թույլտվությունների հետ կապված հարաբերությունները։»։

**Հոդված 2․** Օրենքի 3-րդ հոդվածի 2-րդ մասը՝

1. 4-րդ կետում «:» կետադրական նշանը փոխարինել «.» կետադրական նշանով.
2. լրացնել հետևյալ բովանդակությամբ 5-րդ կետով

«5. ջերմոցային գազերի արտանետումների ծավալների կառավարումը․».։

**Հոդված 3․** Օրենքի 4-րդ հոդվածի 1-ին մասում՝

1. 19-րդ կետը «քանակի արտանետման» բառերից հետո լրացնել «, իսկ ջերմոցային գազերի արտանետումների դեպքում՝ ջերմոցային գազերի արտանետման առավելագույն սահմանաչափի» բառերով․
2. լրացնել հետևյալ բովանդակությամբ 19.1-րդ կետ․

«19.1) **ջերմոցային գազերի արտանետման թույլտվության հայտ՝** ջերմոցային գազերի արտանետման աղբյուրների և դրանցից արտանետվող ջերմոցային գազերի քանակական բնութագրերի վերաբերյալ փաստաթղթերի փաթեթ, որն իրավաբանական և ձեռնարկատիրական գործունեությամբ զբաղվող ֆիզիկական անձանց կողմից ներկայացվում է լիազոր մարմին ջերմոցային գազերի արտանետման թույլտվություն ստանալու նպատակով.»․

1. 31-րդ կետը շարադրել հետևյալ խմբագրությամբ․

«31) **ջերմոցային գազեր՝** հասկացությունն ունի «Կլիմայի մասին» օրենքով սահմանված իմաստը ․»։

**Հոդված 4․** Օրենքի 5-րդ հոդվածի 1-ին մասի՝

1․ 3-րդ կետը շարադրել հետևյալ խմբագրությամբ․

«3) մթնոլորտային օդն աղտոտող (վնասակար) նյութերի սահմանային թույլատրելի արտանետումների նորմատիվների նախագծերի մշակման և սահմանային թույլատրելի արտանետումների նորմատիվների նախագիծ ներկայացրած իրավաբանական անձանց և ձեռնարկատիրական գործունեությամբ զբաղվող ֆիզիկական անձանց արտանետման թույլտվությունների տրամադրման կամ մերժման կամ ուժը կորցրած ճանաչելու մասին, ինչպես նաև ջերմոցային գազերի արտանետման թույլտվության տրամադրման, թույլտվության հայտի մերժման և կասեցման, թույլտվության վերանայման, վերաձևակերպման և ուժը կորցրած ճանաչելու կարգի և ջերմոցային գազերի արտանետման թույլտվության ձևի հաստատումը.»․

2․ 5-րդ կետից հանել «և ջերմոցային գազերի արտանետումների գույքագրման կարգի» բառերը։

**Հոդված 5․** Օրենքի 6-րդ հոդվածի․

1. 1-ին մասը լրացնել հետևյալ բովանդակությամբ 3.1 կետով․

«3.1) ջերմոցային գազերի արտանետման առավելագույն սահմանաչափի հաստատումը․»․

1. 4-րդ կետը «նախագիծ» բառից հետո լրացնել «կամ ջերմոցային գազերի արտանետման թույլտվության հայտ» բառերով․
2. 5-րդ կետը «նախագծերի» բառից հետո լրացնել «կամ ջերմոցային գազերի արտանետման թույլտվության հայտերի» բառերով․
3. 8-րդ կետից հանել «և ջերմոցային գազերի արտանետումների գույքագրման կարգի» բառերը․
4. 9-րդ կետում «հաշվառումը» բառից հետո «,» կետադրական նշանը փոխարինել «․» կետադրական նշանով, իսկ «և ջերմոցային գազերի արտանետումների գույքագրումը» բառերը հանել․
5. լրացնել հետևյալ բովանդակությամբ 9.1 և 9.2 կետերով․

«9.1) հաստատում է ջերմոցային գազերի արտանետման թույլտվությունների էլեկտրոնային գրանցամատյանի ձևը և վարման կարգը.

9.2) ջերմոցային գազերի արտանետման թույլտվությունների էլեկտրոնային գրանցամատյանի վարումը․»․

1. լրացնել հետևյալ բովանդակությամբ 10.1 կետով․

«10.1) ջերմոցային գազերի արտանետումների մոնիթորինգի մեթոդների և մոնիթորինգի պլանի օրինակելի ձևի հաստատումը․»:

**Հոդված 6․** Օրենքը լրացնել հետևյալ բովանդակությամբ 9.1-9.5 հոդվածներով․

**«**Հոդված 9.1․ Ջերմոցային գազերի արտանետման առավելագույն սահմանաչափի որոշման հիմքերը

1. Ջերմոցային գազերի համար արտանետման թույլտվությամբ նախատեսվող արտանետման առավելագույն սահմանաչափի որոշման համար հիմք են․
2. սույն օրենքի, «Կլիմայի մասին» օրենքի, ինչպես նաև դրանց համաձայն ընդունված այլ իրավական ակտերի պահանջները․
3. ջերմոցային գազերի արտանետումների կրճատման թիրախները.
4. լավագույն հասանելի տեխնոլոգիաների կիրառման կանխադրույթը։

Հոդված 9.2․ Ջերմոցային գազերի համար արտանետման թույլտվության հայտը

1. Ջերմոցային գազերի արտանետման թույլտվությունը տրամադրում է լիազոր մարմինը՝ դիմողի հայտի հիման վրա՝ հայտը ներկայացնելու պահից մեկամսյա ժամկետում։
2. Ջերմոցային գազերի արտանետման թույլտվության հայտը ներառում է․
3. դիմողի տվյալները՝ իրավաբանական անձի անվանումը, իրավաբանական հասցեն և պետական գրանցման վկայականի համարը կամ ձեռնարկատիրական գործունեությամբ զբաղվող ֆիզիկական անձի անունը և ազգանունը, հասցեն, պետական գրանցման վկայականի համարը․
4. տեղեկություններ օգտագործվող հումքի և օժանդակ նյութերի ֆիզիկաքիմիական հատկությունների վերաբերյալ, որոնց մշակումը կամ այլ կերպ օգտագործումը կամ պահումը հանգեցնում է ջերմոցային գազերի արտանետումների․
5. տեղեկություններ ջերմոցային գազերի արտանետումների աղբյուրների տեսակի, քանակի և տեղակայման վայրի վերաբերյալ, ինչպես նաև դրանց նկարագրերը կամ տեխնիկական բնութագրերը․
6. տարեկան կտրվածքով ջերմոցային գազերի արտանետումների ակնկալվող ծավալը և դրա հաշվարկ-հիմնավորումը՝ ըստ ջերմոցային գազի տեսակի և համապատասխան արտանետման աղբյուրի․
7. ջերմոցային գազերի արտանետումների մոնիթորինգի պլանը և արտանետումների մոնիթորինգի մեթոդաբանությունը․
8. սույն հոդվածի 2-րդ մասի 2-5-րդ կետերում նշված տեղեկությունների ոչ տեխնիկական ամփոփագիրը։

Հոդված 9.3․ Ջերմոցային գազերի արտանետման թույլտվության հայտի մերժումը և կասեցումը

1. Ջերմոցային գազերի արտանետման թույլտվության հայտը մերժվում է, եթե․
2. ջերմոցային գազերի արտանետման թույլտվության հայտը չի բավարարում սույն օրենքի 9.2 հոդվածի 2-րդ մասի պահանջներին․
3. հայտի ոչ լրակազմ լինելու կամ ոչ ճիշտ տվյալներ պարունակելու դեպքում, լիազոր մարմնի կողմից գրավոր ծանուցման պահից 10 աշխատանքային օրվա ընթացքում դիմողը թերությունները չի վերացրել:
4. Լիազոր մարմինը հայտի ոչ լրակազմ լինելու կամ ոչ ճիշտ տվյալները պարունակելու մասին դիմողին տեղեկացնում է այդ մասին իրեն հայտնի դառնալու պահից 2 աշխատանքային օրվա ընթացքում։ Լիազոր մարմնի կողմից դիմողին թերությունների մասին գրավոր տեղեկացնելու պահից հայտի քննարկման ժամկետը համարվում է կասեցված։

Հոդված 9.4․ Ջերմոցային գազերի արտանետման թույլտվության ժամկետը

1. Ջերմոցային գազերի արտանետման թույլտվությունը տրամադրվում է 25 տարի ժամկետով, եթե դիմողը չի նշել ավելի կարճ ժամկետ։
2. Ջերմոցային գազերի արտանետման թույլտվություն ունեցող իրավաբանական անձը կամ ձեռնարկատիրական գործունեությամբ զբաղվող ֆիզիկական անձը ջերմոցային գազերի արտանետման թույլտվության ժամկետի ավարտից առնվազն մեկ ամիս առաջ դիմում է լիազոր մարմին` ջերմոցային գազերի արտանետման նոր թույլտվություն ստանալու համար:

Հոդված 9.5․ Ջերմոցային գազերի արտանետման թույլտվության վերանայումը և վերաձևակերպումը

1. Լիազոր մարմինը 5-ամյա պարբերականությամբ վերանայում է ջերմոցային գազերի արտանետման թույլտվությունները և անհրաժեշտության դեպքում դրանցում կատարում փոփոխություններ ու սահմանում լրացուցիչ պայմաններ՝ հիմք ընդունելով․
2. ջերմոցային գազերի արտանետումների կրճատման թիրախները․
3. սույն օրենքից և «Կլիմայի մասին» օրենքից բխող այլ իրավական ակտերի պահանջները․
4. լավագույն հասանելի տեխնոլոգիաների կիրառման կանխադրույթը․
5. ջերմոցային գազերի արտանետման թույլտվությամբ վերապահված իրավունքը չօգտագործելու հանգամանքը, եթե առկա չէ անհաղթահարելի ուժ․
6. ջերմոցային գազերի արտանետման թույլտվություն ունեցող սուբյեկտի դիմումը՝ գործունեությունը դադարեցնելու վերաբերյալ։
7. Ջերմոցային գազերի արտանետման թույլտվությունների վերանայման արդյունքում լիազոր մարմինը որոշում է կայացնում․
8. ջերմոցային գազերի արտանետման թույլտվությունն անփոփոխ թողնելու վերաբերյալ․
9. ջերմոցային գազերի արտանետման թույլտվության պայմանները փոխելու վերաբերյալ․
10. ջերմոցային գազերի արտանետման թույլտվությունն ուժը կորցրած ճանաչելու վերաբերյալ։»։
11. Ջերմոցային գազերի արտանետման թույլտվություն ունեցող սուբյեկտը պարտավոր է լիազոր մարմնին գրավոր ծանուցել իրականացվող գործունեության մեթոդների ու գործընթացների պլանավորվող փոփոխությունների, ինչպես նաև արտադրական հզորությունների կամ գործունեության ծավալի ընդլայնման կամ կրճատման, ինչպես նաև գործունեության դադարեցման մասին։

**Հոդված 7․** Օրենքի 10-րդ հոդվածի՝

1. վերնագիրը «նախագծերի» բառից հետո լրացնել «կամ ջերմոցային գազերի արտանետման թույլտվության հայտի» բառերով.
2. լրացնել հետևյալ բովանդակությամբ 11-րդ մասով․

«1.1․ Մթնոլորտային օդի պահպանության ոլորտում վերահսկողություն իրականացնող տեսչական մարմինը լիազոր մարմնին ջերմոցային գազերի արտանետման թույլտվությունն ուժը կորցրած ճանաչելու վերաբերյալ միջնորդագիր է ներկայացնում, եթե ջերմոցային գազերի արտանետման թույլտվությամբ սահմանված առավելագույն սահմանաչափը գերազանցելու դեպքում իրավաբանական կամ ձեռնարկատիրական գործունեությամբ զբաղվող ֆիզիկական անձն օրենքով սահմանված կարգով ենթարկվել է վարչական պատասխանատվության և վարչական տույժ նշանակվելու օրվանից հետո՝ մեկ տարվա ընթացքում, կրկին կատարել է նույն խախտումը։ Լիազոր մարմինը միջնորդագրի հիման վրա որոշում է կայացնում ջերմոցային գազերի արտանետման թույլտվությունն ուժը կորցրած ճանաչելու վերաբերյալ։»։

**Հոդված 8․** Օրենքի 11-րդ հոդվածի 7-րդ մասում «նորմատիվները» բառից հետո լրացնել «, իսկ ջերմոցային գազերի դեպքում՝ արտանետման թույլտվությամբ սահմանված առավելագույն սահմանաչափը» բառերը։

**Հոդված 9․** Օրենքի 5-րդ գլխի վերնագրից հանել «ԵՎ ՋԵՐՄՈՑԱՅԻՆ ԳԱԶԵՐԻ ԱՐՏԱՆԵՏՈՒՄՆԵՐԻ ԳՈՒՅՔԱԳՐՈՒՄԸ» բառերը։

**Հոդված 10․** Օրենքի 15-րդ հոդվածի՝

1. վերնագրից հանել «և ջերմոցային գազերի արտանետումների գույքագրումը» բառերը․
2. 1-ին մասը «նյութերի» բառից հետո լրացնել «, բացառությամբ ջերմոցային գազերի,» բառերով․
3. 2-րդ մասը ուժը կորցրած ճանաչել։

**Հոդված 11․** Օրենքի 21-րդ հոդվածի 1-ին մասի ՝

1. 2-րդ կետը ուժը կորցրած ճանաչել․
2. 3-րդ կետը «նախագծերին» բառից հետո լրացնել «կամ ջերմոցային գազերի արտանետման թույլտվությամբ սահմանված պայմաններին համապատասխան, որոնց համար տրվել է արտանետման թույլտվություն» բառերով։

**Հոդված 12․**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:
2. Սույն օրենքի 5-րդ հոդվածի 1-ին, 6-րդ և 7-րդ մասերով նախատեսված իրավական ակտերն ընդունվում են սույն օրենքն ուժի մեջ մտնելուց հետո 6-ամսյա ժամկետում: