**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԵՐԵՎԱՆ ՔԱՂԱՔՈՒՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Երևան քաղաքում տեղական ինքնակառավարման մասին» 2008 թվականի դեկտեմբերի 26-ի ՀՕ-5-Ն օրենքի (այսուհետ՝ Օրենք) 64-րդ հոդվածի․

1. 2-րդ մասի 2-րդ կետում «:» կետադրական նշանը փոխարինել «․» կետադրական նշանով.
2. 2-րդ մասը լրացնել հետևյալ բովանդակությամբ 3-րդ կետով.

«3) մասնակցում է համայնքի վրա ուղղակի կամ անուղղակի ազդեցություններ ունեցող կլիմայի փոփոխության մեղմման ու հարմարվողականության բաղադրիչներ ներառող իրավական ակտերի մշակման գործընթացին և ներկայացնում է գրավոր դիրքորոշում:»:

**Հոդված 2․** Օրենքի 72-րդ հոդվածը լրացնել հետևյալ բովանդակությամբ 10-րդ մասով․

«10․ Երևանի բյուջեում կարող է իրականացվել բյուջեի կլիմայական նշագրում։»:

**Հոդված 3․** Օրենքի 83-րդ հոդվածի 6-րդ մասը «ծրագրերը» բառից հետո լրացնել «, ինչպես նաև ծրագրում ներառվում են կլիմայի փոփոխության մեղմման ու հարմարվողականության գործողություններ և մոտեցումներ» բառերով։

**Հոդված 4.**Սույն օրենքն ուժի մեջ է մտնում պաշտոնական հրապարակմանը հաջորդող օրվանից: